PPATVIRTINTA

Jonavos pradinės mokyklos

direktoriaus 2018 m. gruodžio 31 d.

įsakymu Nr. V1-113

**JONAVOS PRADINĖS MOKYKLOS**

**KORUPCIJOS PREVENCIJOS**

**PROGRAMA**

**I. BENDROSIOS NUOSTATOS**

1. Jonavos pradinės mokyklos korupcijos prevencijos 2019-2021 metų programa (toliau –

Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2185 „Dėl Savivaldybės korupcijos prevencijos programos rengimo rekomendacijų patvirtinimo“. Programa yra skirta korupcijos prevencijai ir korupcijos pasireiškimo galimybėms mažinti Jonavos pradinėje mokykloje (toliau – Mokykla). Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas. Programa parengta 3 metų laikotarpiui.

2. Programos paskirtis yra užtikrinti korupcijos prevencijos ir antikorupcinio švietimo, informuotumo antikorupcijos temomis sistemą Jonavos pradinėje mokykloje 2019- 2021 metais.

3.Programos strateginės kryptys – korupcijos prevencija, antikorupcinis švietimas ir informavimas.

4. Programa siekiama aktyvinti mokyklos bendruomenės paramą įgyvendinant numatytas kovos su korupcija priemones, plėtoti glaudų bendradarbiavimą su kitomis Savivaldybei pavaldžiomis įstaigomis ir įmonėmis, nevyriausybinėmis ar kitomis organizacijomis, fiziniais asmenimis, skatinti visuomenės nepakantumą korupcijai, todėl rengiamos korupcijos prevencijos priemonės planuojamos nuoseklios, visapusiškos ir ilgalaikės4. Programoje vartojamos pagrindinės sąvokos:

4.1. **Korupcija** – bet koks asmenų, dirbančių valstybės tarnyboje (valstybės politiko, valstybės tarnautojo ir kito jam prilyginto asmens) elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.

4.2. **Korupcinio pobūdžio nusikalstamos veikos** – kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

5. Kitos Programoje vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme (Žin., 2002, Nr. 57-2297) ir kituose teisės aktuose.

6. Programos įgyvendinimą koordinuoja ir kontroliuoja Jonavos pradinės mokyklos direktorius, o įgyvendina direktoriaus įsakymu paskirtas asmuo atsakingu už korupcijos prevenciją ir kontrolę, mokyklos darbuotojai.

7. Šios nuostatos yra privalomos visiems mokyklos darbuotojams.

**II. SITUACIJOS ANALIZĖ**

8. Mokyklos veiklos situacijos analizė atlikta vadovaujantis mokyklos strateginio planavimo analizės principais. Išanalizavus 2016-2018 m. Jonavos pradinės mokyklos korupcijos prevencijos programą patvirtintą mokyklos direktoriaus 2016 m. liepos 18 d. įsakymu Nr. V1-61 ir jos įgyvendinimo planą bei direktoriaus įsakymu paskirto asmens atsakingu už korupcijos prevenciją ir

kontrolę parengtomis ataskaitomis Jonavos r. savivaldybės kontrolės skyriui skundų dėl galimai korupcinio pobūdžio veikų 2016-2018 metais negauta. Sudaryta galimybė interesantams bei kitiems asmenims palikti anoniminius įrašus skundų ir pageidavimų pastabų žurnale.

 9. Pagrindinė veiklos rūšis – pradinis ugdymas.

10. Vykdydama pradinio ugdymo veiklą, mokykla išduoda pradinio išsilavinimo

pažymėjimus. Išduodant šiuos dokumentus, laikomasi griežtos atsiskaitomybės Jonavos savivaldybės administracijos švietimo, kultūros ir sporto skyriui.

11. Kaip mokyklai skirtų biudžeto asignavimų valdytojas direktorius kasmet atsiskaito už

ūkinę - finansinę veiklą mokyklos tarybai, Jonavos r. savivaldybės tarybai. Mokyklos bendruomenė ir mokyklos taryba kasmet informuojama apie metinį biudžetą, dalyvauja, planuojant mokyklos biudžeto poreikį, sprendžiant lėšų taupymo klausimus.

12. Direktorius ir mokyklos darbuotojai, turintys administravimo įgaliojimus, yra pateikę privačių interesų deklaracijas.

13. Kasmet mokslo metų pradžioje mokiniai ir mokinių tėvai supažindinami su mokinių pažangos ir pasiekimų vertinimo tvarka. Antikorupcinio švietimo temos kasmet integruojamos į pasaulio pažinimo, etikos mokomuosius dalykus bei į klasių valandėles.

14. Dalies mokyklos darbuotojų darbo pobūdis ir suteikti įgaliojimai gali sudaryti sąlygas

korupcijos pasireiškimui įstaigoje. Siekiant sumažinti tokią galimybę Centrinėje viešųjų pirkimų sistemoje skelbiama planuojamų metinių pirkimų suvestinė. Mokykloje patvirtinta paramos mokyklai gavimo, panaudojimo, apskaitos ir atsiskaitymo tvarka.

15. Mokyklos internetinėje www.pradine.jonava.lm.lt „Korupcijos prevencija“ skelbiama aktuali su korupcijos prevencija susijusi informacija.

16. Įgyvendinant programą, nebuvo nustatyta korupcijos pasireiškimo tikimybė nei vienoje iš veiklos sričių.

17. Programos įgyvendinimo laikotarpiu asmenys apie korupcijos pasireiškimo tikimybę ar

įtariamus korupcijos atvejus galėjo pareikšti mokyklos internetinėje svetainėje nurodytais telefonų numeriais.

18. Programos įgyvendinimo laikotarpiu nuolat buvo siekiama didinti viešumą ir atskaitingumą bendruomenei.

**III. PROGRAMOS TIKSLAS**

19. Programos tikslai:

19.1. siekti mažinti korupcijos pasireiškimo galimybių atsiradimą;

19.2. užtikrinti skaidrią ir veiksmingą veiklą mokykloje;

 19.3.ugdyti jaunų žmonių antikorupcines nuostatas, nepakančią korupcijos augimui pilietinę poziciją.

**IV. PROGRAMOS UŽDAVINIAI**

20. Programos uždaviniai:

20.1. supažindinti mokyklos bendruomenės narius su korupcijos reiškiniu: esme, priežastimis, pasekmėmis;

20.2. užtikrinti realų ir veiksmingą korupcijos prevencijos įgyvendinimą;

20.3. didinti antikorupcinio švietimo sklaidą pasitelkiant visuomenės informavimo ir kitas priemones;

20.4. tobulinti administracinių paslaugų teikimo ir jų administravimo procedūras, didinti jų skaidrumą ir efektyvumą;

20.5. įdiegti ir įgyvendinti antikorupcinio švietimo programas.

**V. SIEKIAMI REZULTATAI IR VERTINIMO KRITERIJAI**

21. Siekiami rezultatai:

21.1. sumažinti korupcijos pasireiškimo tikimybę;

21.2. padidinti nepakantumą korupcijai;

21.3. pagerinti korupcijos prevencijos organizavimą.

22. Programos rezultatyvumas nustatomas vadovaujantis kiekybės ir kokybės rodikliais:

22.1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

22.2. įvykdytų Programos įgyvendinimo plano priemonių skaičius;

22.3. atliktų korupcijos pasireiškimo tikimybės vertinimų skaičius;

22.4. asmenų, pranešusių apie korupcijos pobūdžio teisės pažeidimus, skaičiaus pokytis;

22.5. oficialių pranešimų apie įtariamus pažeidimus ir ištirtų pažeidimų santykis;

22.6. surengtų pilietinių akcijų, debatų, renginių ir dalyvavusių juose mokinių skaičius;

22.7. organizuotų seminarų, mokymų ir dalyvavusių juose darbuotojų skaičius.

Kiekviena konkreti Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**VI. PROGRAMOS ADMINISTRAVIMAS**

23. Programos priemones įgyvendina Jonavos pradinės mokyklos direktorius, direktoriaus įsakymu paskirtas asmuo atsakingu už korupcijos prevenciją ir kontrolę, mokyklos darbuotojai ir kiti vykdytojai, įrašyti į Programos priemonių planą.

24. Jonavos pradinės mokyklos direktoriaus įsakymu paskirtas asmuo už korupcijos prevenciją ir kontrolę apibendrina priemonių įgyvendinimo ataskaitas ir iki einamųjų metų rugsėjo 5 d. Programos vykdymo išvadą pateikia mokyklos direktoriui.

25. Jonavos pradinės mokyklos direktoriaus įsakymu paskirtas asmuo už korupcijos prevenciją ir kontrolę iki vasario 15 d. pateikia Jonavos r. savivaldybės korupcijos prevencijos komisijai Programos vykdymo išvadą.

26. Programa ir jos įgyvendinimo priemonių planas gali būti tikslinamas iki einamųjų metų ketvirto ketvirčio pabaigos.

27. Mokyklos bendruomenės nariai iki einamųjų metų trečio ketvirčio pabaigos gali teikti direktorės įsakymu paskirtam asmeniui atsakingu už korupcijos prevenciją ir kontrolę savo pasiūlymus dėl Programos ir priemonių plano tikslinimo, papildymo.

28. Programos ir jos priemonių įgyvendinimo plano projektą, atlikusi mokyklos veiklos sričių, kuriose yra didelė korupcijos pasireiškimo tikimybė, nustatymą ir vertinimą, atsižvelgusi į pateiktus pasiūlymus, rengia Jonavos pradinės mokyklos direktoriaus įsakymu paskirtas asmuo už korupcijos prevenciją ir kontrolę.

29. Jonavos pradinės mokyklos korupcijos prevencijos programa aptariama mokyklos taryboje.

30. Jonavos pradinės mokyklos korupcijos prevencijos programa tvirtinama mokyklos direktoriaus įsakymu.

**VII. PROGRAMOS FINANSAVIMAS**

31. Programa finansuojama iš mokyklai skirtų asignavimų ir kitų finansavimo šaltinių. Programos priemonių įgyvendinimo finansavimas numatomas atsižvelgiant į mokyklos finansines galimybes.

**VIII. BAIGIAMOSIOS NUOSTATOS**

32. Programa įsigalioja nuo nuo 2019 m. sausio 1 dienos.

33. Programa skelbiama mokyklos interneto svetainėje [www.pradine.jonava.lm.lt](http://www.pradine.jonava.lm.lt) (Korupcijos prevencija).

34. Direktoriaus įsakymu paskirtas asmuo atsakingu už korupcijos prevenciją ir kontrolę su Programa supažindina visus mokyklos darbuotojus.

35. Už Programos įgyvendinimą atsakingi asmenys, nesilaikantys Programoje nustatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos posėdžio

2018 m. gruodžio 19 d. protokolu Nr.S1-9